Čošas līcis

Čošas līcis () ir praktiski apaļš Barenca jūras līcis Krievijas ziemeļos, administratīvi ietilpst Ņencu autonomajā apvidū. Atrodas Barenca jūras dienvidaustrumu daļā starp Kaņinas pussalu rietumos un kontinenta krastu austrumos un dienvidos. Līcis pie ieejas ap 60 km plats, bet tā lielākais platums ap 130 km. Krasti zemi, ainavā dominē tundra. Ieplūst vairākas upes, no kurām lielākās ir Pjoša, Oma un Vižasa, bet līcis nodēvēts pēc nelielās Čošas upītes Kaņinas pussalas dienvidos, pa kuru pomori 16.—18. gadsimtā pārvilka savas laivas ceļā no Baltās jūras uz Pečoras jūru.Вадим Старков. Очерки истории освоения Арктики. Том II. Россия и Северо-Восточный проход. Мангазейский морской ход

Līča krasti mazapdzīvoti, vienīgās apdzīvotās vietas krastos ir Volonga un Belušje dienvidaustrumu krastā. Kaņinas ziemeļaustrumu galā līdz 2017. gadam darbojās Mismikulkinas polārstacija.

 Atsauces 

 Ārējās saites 

Kategorija:Ziemeļu Ledus okeāna līči
Kategorija:Krievijas līči
Kategorija:Barenca jūra